Agni-V

Agni-V (sanskrit: अग्नि, «ild») er et interkontinentalt ballistisk missil (ICBM) utviklet av Defense Research and Development Organization (DRDO) i India. Missilet er en del av Agni-serien, et av missilsystemene som ble utviklet under det opprinnelige prosjektet kjent som Integrated Guided Missile Development Programme. Agni-V vil i stor grad utvide Indias rekkevidde til å ta ut mål mer enn 5 000 km unna. Kinesiske eksperter mente at missilet egentlig har potensial til å nå mål 8 000 km unna og at den indiske regjeringen med vilje nedtonet missilets evne for å unngå å skape frykt i andre land. Den eksakte rekkevidden til Agni-V er klassifisert. Agni- V ble vellykket testavfyrt for første gang fra Wheeler Island utenfor kysten av Orissa den 19. april 2012.  

 Utvikling  
Den militære vitenskapsmannen M. Natrajan avslørte i 2007 at DRDO arbeidet med en oppgradert utgave av Agni-III, kjent som Agni-V (tidligere kjent som Agni-III* og Agni-IV), og at den ville være klar i løpet av fire år. Missilet skulle ha en rekkevidde på mer enn 5 000 km.

Agni-V er forventet å være operativ i løpet av 2014 eller 2015 etter fire eller fem vellykkede testoppskytinger av DRDO. Indiske myndigheter mener at rakettmotoren med fast brensel som man finner i Agni-V er mer enn tilstrekkelig for å imøtekomme dagens trusselbilde og sikkerhetsbekymringer. Missilet vil bringe hele Asia, deriblant de nordligste delene av Kina, 70% av Europa og andre regioner innenfor dets rekkevidde. Missilet ble utviklet slik at det enkelt kan transporteres på vei gjennom bruk av en oppskytingsrampe med kanistere, som er forskjellig fra de som finnes på de forrige Agni-missilene. Agni-V vil også bære MIRV (multiple independently targetable re-entry vehicles) som blir utviklet samtidig med missilet. Et enkelt missil utstyrt med MIRV kan sende flere stridshoder på forskjellige mål.  

Med en totalvekt (med full nyttelast) på rundt 50 tonn og utviklingskostnader beregnet til over 2 500 crore (499 millioner USD) vil Agni-V inkorporere avansert teknologi, blant annet ringlasergyro og akselerometer for navigasjon og styring. Det første rakettrinnet er tatt fra Agni-III, med et modifisert andre trinn og et miniatyrisert tredje trinn for å sikre at missilet kan fly distanser over 5 000 km. Agni-V har en oppskytingsmekanisme basert på kanistere som fører til høyere mobilitet under veitransport. Slik vil missilet gi det indiske forsvaret langt større operativ fleksibilitet enn de tidligere Agni-missilene. Ifølge en kilde er presisjonen til Agni-V og Agni-IV (med rekkevidde på 3 500 km, først testet i november 2011) langt høyere enn presisjonen til Agni-I (700 km), Agni-II (2 000 km) og Agni-III (3 000 km).   

 Beskrivelse 
Agni-V er et tretrinns missil med fast drivstoff og motordeksel av kompositt i tredje trinn. To trinn i missilet vil bestå av komposittmateriale. DRDO to make missiles lighter, cost-effective Agni-V vil være i stand til å bære flere stridshoder og vil ha mottiltak mot anti-ballistiske missilsystemer.Agni V, next goal of DRDO 

Missilet vil benytte en kanister og bli skutt opp ifra denne. 60% av missilet være lik Agni-III. Avanserte teknologier slik som ringlasergyroskop (RLG) og akselerometer er brukt i det nye missilet. Agni-V viderefører på mange måter Agni-IIIs tekniske finesser. Med kompositt brukt utelukkende for å redusere vekten, og et tredje trinn lagt til (Agni-III er et totrinns missil), kan Agni-V fly minst 1 500 km lengre enn Agni-IIIs rekkevidde på 3 500 km. «Agni-V er spesialdesignet for mobilitet», sa Avianash Chander, direktør i ASL. «Med kanisteren ferdig utviklet vil Indias alle fremtidige landbaserte strategiske missiler også bli utstyrt med kanistere.» Kanisteren som består av maraging stål må kunne gi en hermetisk forseglet atmosfære som beskytter missilet i flere år. Under avfyring må kanisteren absorbere enorme påkjenninger når en skyvekraft på 300-400 tonn genereres for å utløse det 50 tonn tunge missilet. «Du kan redusere nyttelasten og (videre) øke rekkevidden til Agni-V», påpekte Saraswat til Reuters i februar 2010.

Et annet teknologisk gjennombrudd som vil styrke Agni-V ytterligere, er ASLs suksess i å utvikle og teste såkalte MIRV (multiple independently targetable re-entry vehicles). En MIRV på toppen av et Agni-V-missil består av 3-10 adskilte atomstridshoder. Hvert stridshode kan tildeles et eget mål, med en differanse mellom målene på mange 100 km; alternativt kan to eller flere stridshoder rettes mot ett mål.http://news.rediff.com/report/2009/oct/12/what-makes-5000-km-range-agni-5-missile-deadlier.htm

 Første oppskyting 
Kl. 08:07 IST (lokal tid) 19. april 2012 ble Agni-V vellykket testavfyrt av DRDO fra Wheeler Island utenfor kysten av Orrisa.Agni-V, India's first ICBM, successfully test-fired   . NDTV (19. april 2012). Besøkt 20. april 2012. Testoppskytingen fant sted fra oppskytingskompleks 4 i Integrated Test Range (ITR) på Wheeler Island ved bruk av en mobil oppskytingsrampe på skinner.HT:India successfully test fires Agni-V, takes a giant stride   . Hindustantimes.com (15. november 2011). Besøkt 20. april 2012. Flytiden var 20 minutter og det tredje rakettrinnet skjøt missilet/stridshodet inn i atmosfæren i en høyde på 100 km. Stridshodet traff senere det forhåndsangitte målpunktet som befant seg mer enn 5 000 km unna i Indiahavet. Lederen for oppskytingsanlegget, S. P. Das, informerte BBC om at alle testparametre ble oppfylt under testen. Ifølge en rekke nyhetskanaler var Agni-V i stand til å treffe målet med veldig stor nøyaktighet, innenfor noen få meters radius fra det angitte målpunktet. 

 Reaksjoner etter testoppskytingen 
 India 
I India ble den vellykkede testen mottatt med mange lovord og stor mediadekning. Statsminister Manmohan Singh gratulerte DRDO ved å utstede en uttalelse: «Jeg gratulerer all vitenskapelig og teknisk personell i DRDO og andre organisasjoner som har arbeidet utrettelig i våre bestrebelser om å styrke forsvaret og sikkerheten for vårt land. Dagens vellykkede testoppskyting av Agni-V representerer en annen milepæl i vår søken etter å legge til troverdighet i vår sikkerhet og beredskap og fortløpende utforske grensene for vitenskap. Nasjonen står samlet i å hedre det vitenskapelige miljøet som har gjort landet stolt.»CNN IBN: Agni-V missile test-fired: PM congratulates DRDO . Ibnlive.in.com (10. mai 2011). Besøkt 20. april 2012. Forsvarsminister A.K. Antony gratulerte også DRDO-sjefen V.K. Saraswat og DRDO-teamet inkludert leder for missilprogrammet Avinash Chander og sa at «den plettfrie suksessen med Agni-V er en stor milepæl i landets program for missilforskning -og utvikling.»

 Andre nasjoner 
 – En talsmann for Kinas utenriksdepartement, Liu Weimin, sa at «Kina og India er store utviklende land. Vi er ikke konkurrenter, men partnere. Vi mener at begge sider bør verne den hardt tilkjempede vennskapen vi har i dag, og jobbe hardt for å opprettholde vennlig strategisk samarbeid for å fremme felles utvikling og gjøre positive bidrag til opprettholdelse av fred og stabilitet i regionen.» Den statseide China Central Television (CCTV) rapporterte at testen var «et historisk øyeblikk for India, og det viser at India har blitt medlem av klubben med land som har langdistanseraketter.» CCTV listet imidlertid opp noen av missilets mangler og meldte at «det ikke utgjør noen trussel i virkeligheten.» Mer negativ omtale var det i Global Times, som rapporterte at India «fortsatt henger bak når det gjelder infrastrukturkonstruksjon, men at landets samfunn i svært stor grad støtter utvikling av atomvåpen og at Vesten velger å overse Indias tilsidesettelse av traktater for kontroll av atomvåpen og missiler» og advarte India mot å «overvurdere sin styrke.» Deretter hevdet de også at India ville ha «null sjanse» i et våpenkappløp, og at Indias eneste mål var å «innhente» Kinas militære styrke. Kinesiske eksperter mente at missilet egentlig har potensial til å nå mål 8 000 km unna og at den indiske regjeringen med vilje nedtonet missilets evne for å unngå å skape frykt i andre land. 
 – Pakistanske nettsider og nyhetsbyråer viste nyheter om testoppskytingen. En artikkel i Associated Press rapporterte at pakistanske myndigheter viste ingen bekymring, og en talsmann for utenriksdepartementet ved navn Mozzam Ahmed Khan sa bare at India hadde informert landet om testen på forhånd, i henhold til en avtale de har. 
 – BBC skrev at oppskytingen markerte det øyeblikk da India ble medlem av en «eliteklubb for atomvåpen» som også har Kina, Russland, Frankrike, USA, Storbritannia og muligens Israel som medlemmer.  
 – USA uttalte at India har holdt seg til ikke-spredninsavtalen på en utmerket måte tidligere og at landet hadde engasjert seg i det internasjonale samfunnet på slike spørsmål. Mark C. Toner, en talsmann for den amerikanske regjeringen, sa at «vi oppfordrer alle land med atomvåpen om å utøve tilbakeholdenhet knyttet til kjernefysiske evner. Når det er sagt, har India en solid ikke-spredningsrekord.» I tillegg svarte Jay Carney på sammenligninger med Nord-Koreas mislykkede testavfyring av en langdistanserakett den samme uken med å si at «Indias testhistorie står i sterk kontrast til Nord-Koreas, som har vært gjenstand for mange sanksjoner som du vet, av FNs sikkerhetsråd.» 

 Internasjonale organisasjoner 
 – Generalsekretær for NATO Anders Fogh Rasmussen sa at han ikke betraktet India som en missiltrussel, verken en trussel mot NATO og dens allierte, til tross for Indias framsteg i missilteknologi. 

 Agni-V SLBM 
DRDO jobber også med en annen variant av missilet som kalles K-V+ /XV. DRDO arbeider med en ubåtvariant av Agni-V-missilet, som vil kunne avfyres fra en neddykket ubåt og gi India en viktig sjøbasert andreslagsevne. SLBM-varianten er en miniatyrisert versjon av Agni-V.

 Se også 
Agni
K (missilfamilie)
India og masseødeleggelsesvåpen

 Referanser 

 Eksterne lenker 
 3D-animasjon av Agni-V – YouTube
 Agni-5 Missile launched sucessfully from Wheeler Island
 Inside the Agni-5 missile lab – NDTV

Kategori:Indiske missiler
Kategori:Ballistiske missiler